ભારતની મહામૂલી મૂડી એટલે સનાતન ધર્મ. શાશ્ર્વત, ચિરંતન, અખંડ. નાત, જાત, પંથ, સંપ્રદાય, પ્રણાલિકાઓ અને ક્યાંક હઠાગ્રહે ધર્મને સંકુચિત મર્યાદામાં જર મૂક્યો. ખંડિત પણ થયો (વિશ્ર્લેષકોની દૃષ્ટિએ) પરંતુ રબરની સ્થિતિસ્થાપક્તાની જેમ જ, અખંડ રહ્યો અને રહેશે. આ ધર્મને આત્મસાત કરી તેનો પ્રચાર-પ્રસાર એ જ સાધુ, યતી, સન્યાસી, ઋષી કે મનીષીનું જીવનધ્યેય. રામ અને કૃષ્ણના સમયથી અને તેનાય પહેલાંથી આત્મોત્થાન સાથે સમાજોત્થાન તથા રાષ્ટ્રોત્થાનના પવિત્ર કાર્યોમાં આ બ્રહ્મવિદ્યામાં નિપૂણ, ઈશ્ર્વરના અનુગ્રહનું વરદાન મેળવેલ મહાન પુરુષોએ ધર્મને જીવંત રાખ્યો છે.